נר-הלילה (משפחה)

משפחת נר-הלילה (שם מדעי: Onagraceae, באנגלית: Evening Primrose family) היא משפחת צמחים בסדרת ההדסאים. המשפחה מונה 640 - 650 סוגים של עשבים, שיחים ואף 20 - 24 מיני עצים. צמחי המשפחה נפוצים בין האזורים הממוזגים לטרופיים ביבשות השונות.

הצמחים במשפחה מתאפיינים בפרחים בעלי עטיף כפול, כשמספר עלי הכותרת (בדרך כלל ארבעה) זהה למספר עלי הגביע. בכמה סוגים (כמו בפוקסיה) עלי הגביע צבעוניים כמו עלי הכותרת ומעניקים רושם של פרח בעל שמונה עלי כותרת. עלי הצמחים מסודרים לרוב במבנה מסורג או נגדי. בדרך כלל הם פשוטים ודמויי רומח בצורתם. זרעי הצמחים במשפחה קטנים למדי, ויש סוגים (כמו הערברבה) בהם ההתרבות מתבצעת על ידי הרוח. באחרים, כמו הפוקסיה, הפצת הזרעים נעשית על ידי ציפורים.

בצמחיית ארץ ישראל גדלים בר המינים מדד זוחל, ערברבה שעירה ומספר מינים נוספים של סוגים אלו. נר-הלילה החופי ונר-הלילה הוורוד הם כנראה מינים פולשים שהובאו מארצות הברית, והתפשטו בחולות מישור החוף.

בגינון נפוצים בשימוש מינים תרבותיים של נר הלילה, קלרקיה ופוקסיה.

סוגים
Calylophus
Camissonia
Circaea
קלרקיה
ערברבה
Eucharidium
פוקסיה
Gaura
Gayophytum
Gongylocarpus
Hauya
Hemifuchsia
Heterogaura
Isnardia
Jussiaea
Lopezia
לודוויגיה
נר-הלילהStenosiphonXylonagra''

קישורים חיצוניים

 

צמחים שתוארו ב-1789
טקסונים שתוארו בידי אנטואן-לורן דה ז'יסייה
משפחות צמחים